Сирием щыпсэу адыгэхэм я Iуэхум егъэпIейтей
Нобэ Налшык къыщызэIуахащ Дунейпсо Адыгэ Хасэм и советым и зи чэзу зэIущIэр. Абы кърихьэлIащ Тыркум, Иорданием, Сирием, США-м, Изралым, Адыгейм, Къэрэшей-Шэр-джэсым, Мэздэгум щыщу советым хэтхэр, тенджыз фIыцIэм Iус шапсыгъхэм я лIыкIуэхэр, апхуэдэу КъБР-м и къэрал властым и гъэзэщIакIуэ, законхэр къыдэзыгъэкI органхэм я лэжьакIуэхэр.
Зытепсэлъыхьыну Iуэху нэхъыщхьэхэм ящыщщ Сирием щыпсэу адыгэхэр зыхэхуа гугъуехьхэр, ахэр я адэжь щIыналъэм къагъэIэпхъуэжынымкIэ лэжьыпхъэхэр, Дунейпсо Адыгэ Хасэр адыгэ щIалэгъуалэ зэгухьэныгъэхэм зэрадэлажьэр, адыгэбзэр Урысейми нэгъуэщI къэралхэми щыпсэу адыгэхэм яхъумэнымкIэ защIэгъэкъуэныр.
Абыхэм теухуауэ зыхуэфащэ унафэ пыухыкIахэр къащтэнущ.
ЗэIущIэр сыхьэти 10-м нобэ щIидзащ «Чайка» санаторэм (Налшык, Марко Вовчок и уэрам,4).
